Epic fail. Premierul Dăncilă nu a mai ajuns la întâlnirea cu șeful Comisiei Europene, Jean-Claude Juncker, pe care tot ea a solicitat-o cu insistență – surse

Premierul Viorica Dăncilă a ratat întâlnirea cu șeful Comisiei Europene, care ar fi trebuit să aibă loc la ora 18.00 la sosirea pe Aeroportul Băneasa, au declarat pentru G4Media.ro surse politice, deși premierul a fost cea care a insistat ca întâlnirea să aibă loc. Potrivit surselor G4Media.ro, comisarul Juncker ar fi acceptat, la insistențele premierului, deși președintele Comisiei Europene a venit la București ca invitat la Summitul celor Trei Mări, deci fără legătură cu activitatea Guvernului.

Informația a fost difuzată inițiat de știripesurse.ro, care notează că șeful Comisiei Europene a așteptat-o și a plecat. Potrivit surselor G4Media.ro, nimic n-a împiedicat-o pe Viorica Dăncilă să ajungă la timp, dacă ar fi dorit. Dăncilă ar fi ajuns pe aeroportul Băneasa, unde a aterizat Jean Claude Juncker cu o cursa charter, chiar când coloana oficială a președintelui Comisiei ieșea pe poarta Aeroportului Băneasa.

Citește și